Castries
Castries Res apud Vicidata repertae: Civitas: Sancta Lucia Locus: 14°1′0″N 60°59′0″W Numerus incolarum: 70 000 Zona horaria: UTC-4, America/St_Lucia Situs interretialis Nomen officiale: Castries Gestio Procuratio superior: Castries Quarter Geographia Superficies: 79 chiliometrum quadratum Coniunctiones urbium Urbes gemellae: Taipeia Tabula aut despectus Castries est urbs insulae Sanctae Luciae et caput civitatis liberae quae ex hac insula constituitur. Ibi homines 3 661 anno 2010 habitabant. Axioma urbis, e versu Vergiliano accommodatum, est "statio haud male fida carinis". Quae sententia e nomine portús emporiique antiquioris, videlicet La Carénage, suggesta est. Quod emporium a colonis Francicis anno 1650 ad litus septentrionale huius portús conditum est, duce cuiusdam de Rousselan, insula omni nuper a Societate Francica Indiarum Occidentalium(fr) colonis privatis vendita. Novum nomen Castries anno 1756 iuxta titulum nobilitatis datum est Caroli Eugenii de La Croix, marchionis de Castriis(en) ducis classium, qui titulus a Castriis Occitaniae derivatur. Arx autem munita ad litus meridianum annis 1765-1769 iussu gubernatoris Micoud constructa est. Ad hunc locum urbs capitalis Castries remota est ibique etiam hodie floret. Theodericus Walcott poëta, Nobeliano Litteraturae Praemio laureatus, hic anno 1930 natus est.